જામનગરના ખ્યાતનામ વકીલ કિરીટભાઈ જોષીની શનિવારે થયેલી નિર્મમ હત્યાથી કાળઝાળ બનેલા જામનગર બાર એસોસિએશને આજે સતત બીજા દિવસે કાર્યવાહીથી દૂર રહી બાઈક રેલી યોજીને કલેકટરને આવેદનપત્ર પાઠવ્યું છે જેમાં વકીલો પરના વધેલા હુમલાના કારણે સરકારને વકીલોના પ્રોટેકશન માટેના કાયદાનું નિર્માણ કરવા અનુરોધ કરવાની સાથે જે વકીલો પોતાના સ્વરક્ષણ માટે હથિયારના પરવાનાની માગણી કરે તેઓને તાત્કાલિક પરવાનો ફાળવવાની પણ માગણી કરવામાં આવી છે.